Maties bo-aan punteleer, maar . . . | Netwerk24
Maties bo-aan punteleer, maar . . .
Anton du Toit van Maties se eerste span dryf sterk met die bal in Saterdag se rugbywedstryd teen Tygerberg.
Die Maties se eerste rugbyspan lyk feitlik onstuitbaar in Superliga A ná sy 99-7-wegholoorwinning oor Tygerberg die afgelope naweek.
Hierdie oorwinning is die tweede grootste van Maties hierdie seisoen en die grootste van al die spanne.
Maties het vroeër al St. Georges 72-14 geklop – die naasgrootste punteverskil in die liga vanjaar.
Die ligastruktuur het vanjaar effens verander en die WP klubrugby-kampioenskap sal deur 'n reeks uitklopwedstryde bepaal word.
Maties sal hier hul man moet staan ondanks die feit dat hulle tans die voorlopers in hul liga is.
Die boonste ses spanne kwalifiseer vir die uitspeelwedstryde en die datums hiervoor sal binnekort deur WP rugby bekend gemaak word.
Die Vics is egter nog aan die gang en speel die naweek weg teen Parow in hul laaste Superliga A-wedstryd. Hulle het nog 'n kans om ook die boonste ses spanne te haal en vir die uitklopwedstryde te kwalifiseer.
Hulle beklee tans die sewende posisie op die punteleer agter spanne soos Valsbaai, Hamiltons, Durbanville-Bellville en Ikeys.